text: NSÍ og Víkingur greiddu sína skyldu
text: #000001
text: NSÍ skoraði avgerandi málið seinastu løtuna av dystinum við Løkin; hinumegin fjørðin skoraði Víkingur málini í 1.hálvleiki.
text: #000002
text: Víkingur og NSÍ skuldi royna at økja um frástøðuna til B36 og minka um munin upp til KÍ. Hetta eydnaðist, tá bæði eysturoyðarliðini vunnu í dag. Víkingur var á vitjan á Skála. Tað hendi ikki nógv fyrstu løtuna, men Víkingur var nærri við, og í 25.minutti løgdu føroyameistararnir seg á odda. Víkingur vann bóltin á Skála-hálvuni, og so gekk tað skjótt. Sølvi Vatnhamar legði bóltin til rættis fyri Adeshina Lawal, og hann var tryggur. Smáar tíggju minuttir seinni fann Andreas Lava Olsen Filip Djordjevic, ið slapp framvið Ahmed Mujdragic , og legði bóltin framvið Karstini Hansen. Skála hevði annars flutt bóltin væl í løtum í 1.hálvleiki, men kom ikki til nógvar upplagdar møguleikar. Hetta var eisini dystarmyndin í 2.hálvleiki, har Skála jagstraði mál. Tó fekk heimaliðið tveir rímiliga stórar møguleikar; fyrst var tað Pætur Dam Jacobsen, ið fekk skot á stutt inni í brotsteiginum, men Elias Rasmussen bjargaði sera væl. Móti endanum av dystinum bjargaði Atli Gregersen skotið drá innskifta Dávidi Johansen beint uttanfyri málstrikuna. Víkingur fekk pláss hinuvegin í umstillingum, av tí at Skála satsaði. Men flestu skotroyndinrar endaðu í føvninginum á Karstini. Tað kom einki mál afturat, og harvið vann Víkingur 2-0 og sætta dystin á rað. Við Løkin gekk tað striltið hjá heimaliðinum at fáa hol á. Hóast yvirvág í spæli og møguleikum til NSÍ, so hildu Suðringar nullið í 82.minutti, har Milos Budakovic hevði nakrar góðar bjargingar í málinum. NSÍ helt fram við at søkja at, og tá málið kom var tað, sum ikki einaferð, Klæmint A. Olsen, ið sló til fyri runavíkingar. Tað var eftir innlegg frá innskifta Jann J. Benjaminsen. TB/FCS/Royn hevði møguleikan at javan, men heimaliðið helt fast, og tryggjaði sær trý týdningarmikil stig. Í løtuni spæla AB og 07 Vestur botnbrak í Sørvági. Har er málleyst í hálvleikinum. Skála – Víkingur 0-2 (0-2)
text: #000004
text: Bresta saman um finalupláss í annaðkvøld
  U15-genturnar skúgvaðu alla mótstøðu av vegnum
  13 nýggir venjarar fingið prógv
text: #000007
text: U15-genturnar skúgvaðu alla mótstøðu av vegnum
text: #000009
text: 13 nýggir venjarar fingið prógv
text: #000010